paragraph_text: Cydonia je regija na Marsu, na njegovoj sjevernoj polutki. Regija se smjestila između ravnice Acidalia Planitie i visoravni Arabia Terra. Cydonia je dobila ime po natičkom grčkom polisu Kydonia na otoku Kreti. Teren Cydonije čini prijelaz između južnih, kraterima izbrazdanih, visoravni i sjevernih ravnica. Posebnost Cydonije su izdvojena brdašca poznata kao Cydonia Mensae. Jedno od tih brdašaca je izazvalo veliko zanimanje javnosti i znanstvenika jer svojim izgledom je podsjećalo na lice čovjeka.